cyanic-selkie/wikianc huggingface dataset:
หมายเลขตัวเรือ
สำหรับเรือของกองทัพ หมายเลขที่มีจำนวนน้อยกว่า สามารถบ่งบอกได้ถึงอายุการเข้าประจำการของเรือที่ยาวนานกว่าเรือที่มีชุดหมายเลขมากกว่า สำหรับเรือของพลเรือนนั้น หมายเลขประจำตัวของเรือ (Hull Identification Number: HIN) ใช้สำหรับติดตามประวัติการใช้งานของเรือลำนั้น
ทวีปยุโรป
ในยุโรป เรือจะได้รับหมายเลขประจำตัวเรือ (Craft Identification Number: CIN หรือ Hull Identification Number: HIN) ซึ่งกำหนดเป็นมาตรฐาน EN ISO 10087:2006 โดยตัวเลขเหล่านี้เป็นตัวระบุตัวเลขและตัวอักษรจำนวน 14 หลัก ที่จัดสรรให้โดยไม่ซ้ำกันและใช้งานถาวร ออกให้กับเรือเดินทะเลทุกลำในยุโรป จัดสรรโดย European Recreational Craft Directive ซึ่งใช้รูปแบบมาจากของอเมริกา
สำหรับเรือขนาดใหญ่ที่มีน้ำหนักเกิน 300 ตันกรอสจะได้รับหมายเลข IMO ประจำตัวเรือระหว่างประเทศแบบถาวร และเรือยุโรปที่มีความยาวมากกว่า 20 เมตร จะได้รับหมายเลข ENI (European Number of Identification หรือ European Vessel Identification Number) แบบถาวร
ISO 3166-2:KR
ISO 3166-2:KR เป็นรายการรหัสสำหรับประเทศเกาหลีใต้ (ชื่อทางการว่า สาธารณรัฐเกาหลี) ในมาตรฐาน ISO 3166-2 ซึ่งเป็นส่วนหนึ่งของมาตรฐาน ISO 3166 เผยแพร่โดยองค์การระหว่างประเทศว่าด้วยการมาตรฐาน (ISO) ซึ่งได้กำหนดรหัสสำหรับชื่อของเขตการปกครองระดับท้องถิ่น (เช่น จังหวัด หรือ รัฐ) และกำหนดรหัสสำหรับทั้งประเทศด้วย ISO 3166-1
หมายเลขตัวเรือ
ทวีปยุโรป
ตัวอย่างหมายเลขประจำตัวเรือ CID/HIN อาจจะมีรูปแบบ GB-ABC00042-A8-99 โดยที่
ISO 3166-2:KR
ในปัจจุบันสำหรับเกาหลีใต้ ISO 3166-2 มีความหมายถึง 1 นครพิเศษ 6 มหานคร 8 จังหวัด 1 นครปกครองตนเองพิเศษ และ 1 จังหวัดปกครองตนเองพิเศษ ซึ่งทั้งหมดเป็นการปกครองระดับจังหวัด
หมายเลขตัวเรือ
ทวีปยุโรป
ในสหราชอาณาจักร British Marine Federation จะเป็นผู้ออกรหัสประจำตัวผู้ผลิตในนามของกระทรวงยุทธศาสตร์ธุรกิจ พลังงานและอุตสาหกรรม โดยสำหรับผู้สร้างเรือท้องถิ่นหรือมือสมัครเล่นนั้นสามารถขอรับหมายเลขประจำตัวเรือ HIN แบบครั้งเดียวได้จาก Royal Yacht Association ซึ่งจะออกหมายเลขในช่วงช่วง GB-RYAxxxxx ซึ่งเป็นรหัสประจำตัวผู้ผลิตของตน
ISO 3166-2:KR
รหัสแต่ละตัวจะแบ่งเป็นสองส่วน ซึ่งคั่นด้วยยติภังค์ (-) ส่วนแรกคือ KR ซึ่งเป็นรหัสประเทศตามมาตรฐาน ISO 3166-1 แบบสองอักขระของเกาหลีใต้ และส่วนที่สองเป็นตัวเลขสองตัวดังนี้
หมายเลขตัวเรือ
รัสเซีย
หมายเลขตัวเรือ ในภาษารัสเซียเรียกว่า bortovoi nomer ระหว่างการรุกรานยูเครนของรัสเซียในปี พ.ศ. 2557 หมายเลขประจำพาหนะทั้งหมดของยานเกราะและรถถังถูกทาสีทับ เพื่อปกปิดการมีอยู่ของกองกำลังรัสเซียในยูเครน และในการรุกรานยูเครนในปี พ.ศ. 2565 กองกำลังรัสเซียที่วางกำลังในเบรารูสก็ปิดบังหมายเลขประจำพาหนะเช่นกัน
พลเรือน
สำหรับเรือที่จดทะเบียนเป็นเรือไทยนั้น จะต้องมีการแสดงเครื่องหมายถาวรอยู่ที่ตัวเรือ คือหมายเลขทะเบียนเรือ (Official Nubmer) รวมถึงอาจจะต้องแสดงหมายเลขประจำเรือ (Ship's identification number: IMO Number) ด้วย ตามกฎกระทรวงของกรมเจ้าท่า ในบริเวณตำแหน่งต่าง ๆ ให้สอดคล้องกับข้อกำหนดตามขนาดของเรือแต่ละประเภท ประกอบไปด้วย
ประมง
ในประเทศไทยได้กำหนดให้เรือประมงนั้นมีการติดตั้ง เครื่องหมายประจำเรือประมง บริเวณหัวเรือภายนอกทั้งสองฝั่ง ใกล้เคียงกับชื่อเรือตามที่ได้ลงทะเบียนกับกรมเจ้าท่าเอาไว้ เพื่อแสดงให้เห็นว่าได้รับอนุญาตในการทำประมงพาณิชย์ในประเทศไทย และนอกน่านน้ำไทย ตามประกาศของกรมประมง โดยแบ่งอักขระออกเป็น 4 ชุด ดังนี้
ซึ่งเครื่องหมายประจำเรือประมงดังกล่าว ให้เลือกใช้ได้ 2 รูปแบบ คือ
หมายเหตุ
<references group="note" responsive="1">
ทางการทหาร
กองทัพเรือไทยมีระเบียบในการกำหนดหมายเลขเรือ ในรูปแบบตัวเลข 3 หลัก ร่วมกับสัญลักษณ์การจัดประเภทตัวเรือ (Hull classification symbol) เช่นเดียวกับกองทัพเรือสหรัฐ โดยด้านข้างตัวเรือจะถูกติดเพียงตัวเลขเท่านั้น ไม่ได้ติดสัญลักษณ์การจัดประเภทตัวเรือลงไปด้วย
ในอดีตกองทัพเรือเคยใช้หมายเลขเรือตัวเดียมาก่อน แต่มาให้หลังเริ่มใช้หมายเลขเรือ 3 หลัก
พลเรือน
ในประเทศสหรัฐ การใช้งานหมายเลขตัวเรือของพลเรือนที่ผลิตในสหรัฐ หมายเลขตัวเรือจะถูกจัดสรรให้กับเรือตั้งแต่ผลิตและเป็นส่วนหนึ่งของหมายเลขประจำตัวของเรือ (HIN) ซึ่งใช้ระบุตัวตนของเรือและถูกติดอยู่กับตัวเรืออย่างถาวรอย่างน้อย 2 ตำแหน่ง โดยหมายเลขประจำตัวของเรือ (HIN) จะประกอบไปด้วยชุดอักขระ 12 ตัวที่จัดสรรโดยไม่ซ้ำกัน คล้ายกับหมายเลขทะเบียนรถยนต์
ในปี พ.ศ. 2515 หน่วยยามฝั่งของสหรัฐอเมริกาได้ขอให้สร้างรูปแบบที่เป็นมาตรฐานสำหรับหมายเลขประจำตัวของเรือ เพื่อให้สามารถระบุรูปพรรณเมื่อเกิดอุบัติเหตุได้และติดตามประวัติของเรือได้ดียิ่งขึ้น ช่วยอำนวยความสะดวกในการทำงานของเจ้าหน้าที่ โดยมีรูปแบบดังต่อไปนี้
หมายเลขประจำตัวของเรือมักจะถูกติดไว้บริเวณท้ายเรือที่มุมขวาบนสุด นอกจากนี้หมายเลขประจำตัวของเรือ อาจถูกระบุไว้ในชื่อเรือ การลงทะเบียนเรือ และถูกระบุอยู่ในเอกสารการประกันภัย
ทางการทหาร
กองทัพเรือสหรัฐ หน่วยยามฝั่งสหรัฐ และองค์การบริหารมหาสมุทรและชั้นบรรยากาศแห่งชาตินั้น ใช้รูปแบบของหมายเลขตัวเรือร่วมกันกับ สัญลักษณ์การจัดประเภทตัวเรือ (Hull classification symbol) เพื่อความสะดวกในการระบุตัวตนของเรือ ซึ่งชุดรูปแบบเหล่านี้จะไม่ถูกนำมาใช้งานซ้ำ ทำให้สามารถระบุตัวตนของเรือแต่ละลำได้อย่างเจาะจง อาทิ มีเรืออย่างน้อยแปดลำ ใช้ชื่อว่า ยูเอสเอส เอนเทอร์ไพรซ์ แต่ CV-6 สามารถเจาะจงได้ว่าเป็นเรือบรรทุกเครื่องบินในยุคสงครามโลกครั้งที่ 2 จากบรรดาเรือทั้งหมดที่ใช้งานชื่อเดียวกัน ซึ่งด้านข้างตัวเรือจะถูกติดเพียงตัวเลขเท่านั้น ไม่ได้ติดสัญลักษณ์การจัดประเภทตัวเรือลงไปด้วย จึงมักจะถูกเรียกว่า หมายเลขตัวเรือ
นอกจากนี้ เรือรบที่ถูกต่อขึ้นในสหรัฐสำหรับประจำการหรือใช้งานในประเทศอื่นมักจะถูกละเว้นการใช้งานซ้ำหมายเลขตัวเรือเช่นกัน แม้ว่าประเทศปลายทางที่ได้รับจะนำไปกำหนดหมายเลขใหม่ก็ตาม
พลเรือน
ในรัฐเวสเทิร์นออสเตรเลีย ประเทศออสเตรเลีย หมายเลขประจำเรือ (Hull Identification Number: HIN) จะประกอบด้วยชุดตัวอักษรและตัวเลขที่ไม่ซ้ำกัน จำนวน 14 หลัก ประทับแสดงอยู่บนแผ่นโลหะที่ติดอยู่กับที่ท้ายเรือ สามารถขึ้นรูปหรือแกะสลักก็ได้ไว้ท้ายเรือก็ได้ โดยผู้ผลิตเรือจำเป็นต้องทำเครื่องหมายของเลขประจำเรือให้กับเรือใหม่ทุกลำตามมาตรฐาน (ISO 10087:1995(E)) ตั้งแต่เดือนกุมภาพันธ์ พ.ศ. 2544
การลงทะเบียนขอรับหมายเลขประจำเรือ ผู้ให้บริการรหัสเรือจะออกใบรับรองหมายเลขประจำเรือให้กับเจ้าของเรือ ซึ่งเป็นหมายเลขที่ถูกรันไว้ก่อนแล้วโดยกระทรวงคมนาคม โดยข้อมูลการลงทะเบียนจะถูกอัพเดทเพิ่มเติมเข้าไปในฐานข้อมูลของรัฐบาล
สำหรับการขอรับหรือตรวจสอบหมายเลขประจำเรือ สามารถติดต่อได้ที่ตัวแทนผู้ให้บริการที่รู้จักกันในชื่อว่า โบทโค้ด (BoatCode) ซึ่งผ่านการรับรองจากกระทรวงคมนาคม ซึ่งมีตั้งกระจายให้บริการอยู่ทั่วทุกรัฐ ซึ่งให้บริการในการ
สกุลค้อ
สกุลค้อ หรือ Livistona เป็นสกุลในวงศ์ปาล์มที่มี 36 สปีชีส์ เป็นพืชพื้นเมืองในเอเชียตะวันออกเฉียงใต้ ออสเตรเลีย และจะงอยแอฟริกา ใบรูปพัดเป็นทรงกลม พืชในสกุลนี้ใช้เป็นอาหารได้อะนาฮอว์  (L. rotundifolia) เป็นพืชประจำชาติอย่างไม่เป็นทางการของฟิลิปปินส์ ส่วนค้อ (L. speciosa)เป็นพืชประจำถิ่นในอำเภอเขาค้อ จังหวัดเพชรบูรณ์
ราชอาณาจักรเวือร์ทเทิมแบร์ค
ราชอาณาจักรเวือร์ทเทิมแบร์ค (Königreich Württemberg) คือรัฐประเทศที่ใช้ชื่ออย่างเป็นทางการของ "รัฐบาเดิน-เวือร์ทเทิมแบร์ค ประเทศเยอรมนี" ในยุคปัจจุบัน เคยเป็นราชอาณาจักรหนึ่งของจักรวรรดิเยอรมัน ตั้งแต่ ค.ศ. 1806 – 1918 ปัจจุบันอยู่ในเขตของรัฐบาเดิน-เวือร์ทเทิมแบร์ค ประเทศเยอรมนี
ภูมิศาสตร์
เส้นเขตแดนของราชอาณาจักรเวือร์ทเทิมแบร์คำได้รับการปักปันใน ค.ศ. 1813 ตามตำแหน่งพิกัดทางภูมิศาสตร์ระหว่าง 47°34' และ 49°35' เหนือ และ 8°15' และ 10°30' ตะวันออก ช่วงยาวที่สุดระหว่างเหนือ-ใต้ คือ 225 กิโลเมตร ช่วงที่กว้างที่สุดระหว่างตะวันออก-ตะวันตก คือ 160 กิโลเมตร เส้นเขตแดนรวมยาวทั้งหมด 1800 กิโลมตร มีพื้นที่ทั้งหมด 19,508 ตารางกิโลเมตร มีการแบ่งปันเขตแดนฝั่งตะวันออกกับราชอาณาจักรบาวาเรียและอีกสามส่วนกับราชรัฐบาเดิน ยกเว้นเขตแดนทางด้านทิศใต้ที่ติดกับรัฐโฮเฮนซอลเลิร์นและทะเลสาบคอนสตันซ์
ประวัติ
วันที่ 1 มกราคม ค.ศ. 1806 ดุ๊กฟรีดริชที่ 2 ที่ขณะที่ครองราชสมบัติเทียบเทียมกับพระเจ้าฟรีดริชที่ 1 ทรงเพิกถอนรัฐธรรมนูญที่ผูกราชอาณาจักรเวือร์ทเทิมแบร์คเก่าและใหม่เข้าไว้ด้วยกัน และภายหลังได้ทรงบริหารทรัพย์สมบัติของโบสถ์ภายใต้การควบคุมของพระองค์ ใน ค.ศ. 1806 ทรงได้นำราชอาณาจักรเข้าร่วมกับสมาพันธรัฐแห่งลุ่มแม่น้ำไรน์ และทรงได้รับอาณาเขตรวมถึงได้รับประชากรเพิ่มเติมอีก 160,000 คนภายหลังจากเข้าร่วมสหพันธ์ได้ไม่นานจากอาณาเขตและประชากรส่วนหนึ่งของเวียนนาในเดือนตุลาคม ค.ศ. 1809 จากเดิมที่มีประชากรภายใต้การปกครองของพระองค์ 110,000 คน ต่อมาพระองค์ได้ทรงให้ความช่วยเหลือแก่นโปเลียน โบนาปาร์ต ทำสงครามกับราชอาณาจักรปรัสเซีย จักรวรรดิออสเตรีย และจักรวรรดิรัสเซีย โดยการส่งพลทหารของพระองค์เข้าร่วมทัพกับนโปเลียน 16,000 คน แต่มีเพียงแค่ไม่กี่ร้อยคนที่สามารถเดินทัพกลับมาจากการไปร่วมรบที่มอสโก ต่อมาที่สมรภูมิแห่งไลพ์ซิก (Battle of Leipzig) (ตุลาคม ค.ศ. 1813) พระเจ้าฟรีดริชทรงได้ทำลายความฝันอันซีดเผือกของจักรพรรดิแห่งฝรั่งเศส นโปเลียน โบนาปาร์ต ลง จากการทำสนธิสัญญากับเมทเทอร์นิชที่ฟัลดา ในเดือนพฤศจิกายน ค.ศ. 1813 พระองค์ทรงปกป้องสิทธิอันชอบธรรมในการขึ้นครองราชสมบัติและการครอบครองอาณาเขตที่พระองค์พึ่งทรงยึดมาได้เมื่อไม่นานมานี้ ในขณะที่กองทัพและพันธมิตรของพระองค์เดินทัพไปยังฝรั่งเศส
ใน ค.ศ. 1815 ก็ทรงได้เข้าร่วมกับสมาพันธรัฐเยอรมันแต่รัฐสภาแห่งเวียนนาได้ทำให้การเข้าร่วมสหพันธรัฐในครั้งนี้ไม่มีการเปลี่ยนแปลงในการถือครองอาณาเขตเพิ่มเติม ในปีเดียวกันพระองค์ทรงปล่อยวางการเมืองของอาณาจักร ก่อนที่สภาผู้แทนราษฎรจะร่างรัฐธรรมนูญฉบับใหม่ แต่สุดท้ายก็ล้มเลิกไป ท่ามกลางความตื่นตกใจ พระเจ้าฟรีดริชก็สวรรคตในวันที่ 30 ตุลาคม ค.ศ. 1816
มะขามป้อมดง
มะขามป้อมดง เป็นพืชเมล็ดเปลือยที่เป็นไม้พุ่มหรือไม้ยืนต้นขนาดเล็ก  ในวงศ์ Cephalotaxaceae เป็นพืชท้องถิ่นในอินเดียเหนือ พม่าตอนเหนือ และมณฑลเสฉวนในจีน เปลือกต้นสีน้ำตาลอมแดง ผิวเรียบ ใบเรียงเกือบตรงข้าม แผ่เป็นช่อแบนๆ คล้ายขนนก ใบแก่ด้านบนเขียวเข้มเป็นมัน ด้านล่างสีซีดมีลายเส้นขาวๆ
อิสราเอลเทนนิสเซ็นเตอร์
อิสราเอลเทนนิสเซ็นเตอร์ (המרכז לטניס בישראל; Israel Tennis Centers; อักษรย่อ: ITC) เป็นรายการแข่งขันเทนนิสสำหรับเด็กที่ใหญ่ที่สุดในโลก ที่สามารถเข้าถึงผู้คนกว่า 350,000 ครอบครัว หรือ 5 เปอร์เซนต์จากจำนวนประชากรชาวอิสราเอล โดยมี 14 แห่งทั่วประเทศ ซึ่งจัดสร้างในชุมชนด้อยโอกาสเป็นหลัก โดยเป็นองค์กรไม่แสวงผลกำไรที่ใช้ประโยชน์จากเทนนิสเพื่อเสริมสร้างสังคม, ร่างกาย และสภาพจิตใจที่ดีของผู้เรียน (ผ่านทางหลักสูตรต่างๆ อาทิ หลักสูตรไลฟ์สกิล) ภารกิจอีกประการหนึ่งขององค์กร คือ การพัฒนาโค้ช (อาทิ โอเด็ด ยาคอฟ) รวมถึงการสร้าง กับการบำรุงรักษาสนาม ตลอดจนสิ่งอำนวยความสะดวกจนถึงที่ระดับสูงสุด
อิสราเอลเทนนิสเซ็นเตอร์เป็นสถานฟื้นฟูทางกายภาพของศูนย์เด็กอิสราเอล ซึ่งเป็นหน่วยงานให้บริการสำหรับเด็กที่ใหญ่ที่สุดของอิสราเอล ศูนย์เด็กอิสราเอลให้บริการแก่เด็ก 10,000 คนในทุกสัปดาห์ผ่านทางหลักสูตรที่หลากหลายที่สอดคล้องต่อการพัฒนาและความต้องการของสังคม รวมถึงหลักสูตรการอยู่ร่วมกันสำหรับเด็กชาวอาหรับและชาวยิว ตลอดจนหลักสูตรที่กำหนดขึ้นเองสำหรับความหลากหลายด้านความพิการ
พีทาโกรัส
พีทาโกรัส (ประมาณ 570 ปี – ประมาณ 495 ปีก่อนคริสตกาล; Πυθαγόρας) เป็นนักคณิตศาสตร์และนักปราชญ์ชาวกรีกโบราณ เป็นที่รู้จักในนามเจ้าของทฤษฎีบทพีทาโกรัส
พีทาโกรัสได้ชื่อว่าเป็น"บิดาแห่งตัวเลข" พีทาโกรัสไม่เพียงแต่มีความสำคัญต่อคณิตศาสตร์ เขายังได้สร้างสรรค์ความคิดหลายอย่างให้กับปรัชญาและศาสนา ในปลายศตวรรษที่ 6 ก่อนคริสตกาล ถึงทุกวันนี้ เราไม่สามารถที่จะพูดถึงชีวประวัติของพีทาโกรัสได้ด้วยความแน่นอน เพราะตำนานและเรื่องเล่าต่าง ๆ นานาปิดบังข้อเท็จจริงของชีวิตพีทาโกรัสมากกว่าปราชญ์ใด ๆ ในยุคก่อนโสกราตีส
ประวัติ
พีทาโกรัสเกิดเมื่อประมาณ 570 ปีก่อนคริสตกาล ที่เมืองซามอส (ปัจจุบันอยู่ในประเทศกรีซ) และเป็นบุตรชายของพีทาอิสและเนซาร์คัส พีทาโกรัสได้ออกจากบ้านเกิดเมืองนอนของเขาไปที่โครโทน (Croton) ในทางใต้ของอิตาลีเมื่อเขาเป็นชายหนุ่ม เพื่อที่จะหลีกหนีจากรัฐบาลทรราชของโพลีเครติส และผู้เชี่ยวชาญหลายคนคาดคะเนว่าก่อนที่พีทาโกรัสจะถึงเมืองโครโทนนั้น เขาได้เยี่ยมเยียนนักปราชญ์ของอียิปต์และบาบีโลนก่อน เมื่อเขาได้ย้ายถิ่นฐานจากซามอสมายังโครโทน พีทาโกรัสก็ได้ก่อตั้งสมาคมศาสนาลับ ที่คล้ายคลึงกับลัทธิออร์เฟอัสที่มีอยู่ก่อนหน้านั้น
ณ เมืองโครโทน พีทาโกรัสได้จัดปฏิรูปวัตนธรรมของชาวโครโทน โดยแนะให้ชาวเมืองทำตามจริยธรรมและสร้างกลุ่มสาวกของพีทาโกรัส จากนั้นพีทาโกรัสก็ได้เปิดสถานศึกษา โรงเรียนของพีทาโกรัสเปิดรับทั้งชายและหญิง แต่ผู้ที่จะเข้าร่วมจำเป็นต้องสละทรัพย์สิน กินอยู่แบบมังสวิรัติที่โรงเรียน และเรียกตัวเองว่ามาเทมาทิคอย (Mathematikoi) คนอื่น ๆ ที่อยู่ในพื้นที่ใกล้เคียงก็สามารถเข้าเรียนได้ด้วย แต่จะไม่จำเป็นต้องสละทรัพย์สิน หรือใช้ชีวิตแบบมังสวิรัติ
สำนักพีทาโกเรียน
สาวกของพีทาโกรัสได้ชื่อว่าพวก "พีทาโกเรียน" ผู้ที่เป็นนักคณิตศาสตร์และนักปราชญ์ที่บุกเบิกเรขาคณิต พวกพีทาโกเรียนยังมีความเชื่อเรื่องการกลับชาติมาเกิดและความเชื่อว่าตัวเลขเป็นธรรมชาติที่แท้จริงของทุกสิ่ง พวกเขาปฏิบัติพิธีกรรมล้างมลทิน ปฏิบัติตามกฎการกินอาหาร และกฎอื่น ๆ ซึ่งพวกเขาเชื่อว่าการปฏิบัติเช่นนี้จะทำให้พวกเขาเป็นอิสระจากวงจรการเกิดใหม่
พวกพีทาโกรัสยังเชื่ออีกเรื่องความเสมอภาคของชายและหญิง พีทาโกรัสเองริเริ่มโรงเรียนของเขาพร้อมด้วยภรรยาของเขา ทีอาโน (Theano) และหลังจากที่พีทาโกรัสได้ตายไปแล้ว ทีอาโนและลูกได้สอนต่อที่โรงเรียนของพีทาโกรัส
พวกพีทาโกเรียนปฏิบัติต่อทาสอย่างดี และสัตว์มีฐานะเป็นสิ่งมีชีวิตที่มีวิญญาณ พวกพีทาโกเรียนยังเชื่ออีกว่าการชำระล้างวิญญาณที่สูงที่สุดคือ "ปรัชญา" หลายสิ่งที่พวกพีทาโกเรียนปฏิบัตินั้นเหมือนกันกับสิ่งที่พวกเชนในอินเดียปฏิบัติ ทำให้ผู้เชี่ยวชาญหลายท่านสันนิษฐานว่าพีทาโกรัสเองเคยได้ศึกษาอยู่กับพวกเชนในอินเดีย
นาตาชา เบดิงฟิลด์
นาตาชา เบดิงฟิลด์ (Natasha Bedingfield) เกิดเมื่อวันที่ 26 พฤศจิกายน ค.ศ. 1981 ผลงานอัลบั้มแรก ‘Unwritten’ ที่ขายได้ 3 รางวัลแผ่นเสียงทองคำขาว (Platinum) ออกขายในปี 2004
เพลง ‘Unwritten’ เข้าชาร์ท UK Album Chart ในอันดับที่ 1 ทันทีที่ออกวางขาย มีซิงเกิ้ลฮิตคือ ‘Single’, ‘These Words’ และ ‘Unwritten’ ก่อนที่เพลงนี้จะเป็นเพลงอันดับ 1 ในฝั่งอเมริกาบนชาร์ทบิลบอร์ด และเป็นเพลงที่ถูกเปิดมากที่สุดอีกเพลงหนึ่งทางคลื่นสถานีวิทยุที่นั่น
เธอได้รับการเสนอชื่อเข้าชิงรางวัลแกรมมี่ ในสาขา Best Female Pop Vocal Performance ส่วนยอดขายอัลบั้ม ‘Unwritten’ ในอเมริกานั้นมากถึง platinum เช่นกัน กับยอดขายของอัลบั้มแรกที่มากกว่า 6.5 ล้านแผ่นทั่วโลกของอัลบั้ม ‘Unwritten’
อัลบั้มชุดที่สองในชื่อ ‘N.B’ อัลบั้มชุดใหม่นี้ได้สะท้อนความเป็นตัวตนของเธอในหลายๆ แง่มุม แต่ละเพลงพูดถึงเรื่องราว “ความสัมพันธ์” และประสบการณ์ต่างๆ ที่ผ่านมาของเธอ ไม่ว่าจะเป็นเพลงช้าซึ้งๆ อย่าง ‘Soulmate’ ไปจนถึงเพลงที่มีจังหวะจะโคนสนุกๆ อย่าง ‘How Do You Do’ และซิงเกิ้ลแรกติดหูอย่าง ‘I Wanna Have Your Babies’
อัลบั้มชุดนี้บันทึกเสียงในลอสแอนเจลิส สหรัฐอเมริกา โดย นาตาชา รับหน้าที่ร่วมแต่งและโปรดิวซ์อัลบั้มชุดนี้ ร่วมกับโปรดิวเซอร์ และ ศิลปินดังๆ หลายราย ไม่ว่าจะเป็น Mike Elizondo (โปรดิวซ์ให้ Eminem/Dre/50Cent), Adam Levine (นักร้องนำ มารูน ไฟฟ์ ที่มาร่วมร้องในเพลง “Say It Again”), ร่วมด้วยโปรดิวเซอร์ที่เคยทำงานร่วมกันมาแล้วในชุดแรกอย่าง Steve Kipner (โปรดิวซ์เพลง ‘These Words’) Danielle Brisbois (ที่โปรดิวซ์เพลง ‘Unwritten’)
วัดเซกาเจติยาราม
วัดเซกาเจติยาราม เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลเซกา อำเภอเซกา จังหวัดบึงกาฬ เนื้อที่ของหวัดทั้งหมดมีประมาณ 83 ไร่
วัดเซกาเจติยาราม เดิมชื่อ วัดสันติมหาวัน หรือ วัดบ้านเซกา มีการเริ่มสร้างวัดตั้งแต่ พ.ศ. 2518 ก่อตั้งวัดขึ้นมาโดยพระครูสันติปัญญาภรณ์ เมื่อวันที่ 23 พฤศจิกายน พ.ศ. 2525 ได้รับพระราชทานวิสุงคามสีมาเมื่อวันที่ 20 พฤษภาคม พ.ศ. 2527 เปลี่ยนชื่อวัดมาเป็นชื่อปัจจุบันเมื่อ พ.ศ. 2552
อาคารเสนาสนะที่สำคัญ ได้แก่ พระธาตุกตัญญูที่บรรจุพระบรมสารีริกธาตุ โดยฐานกว้าง 12 เมตร มณฑลสูง 30 เมตร รวมฉัตร มีเจดีย์บรรจุพระอรหันตธาตุ สูง 8 เมตร อีก 4 องค์ ประจำทั้ง 4 มุม ศาลาเฉลิมพระเกียรติ 72 พรรษาพระบรมราชินีนาถ มีปูชนียวัตถุที่สำคัญคือ พระเจ้ามูลเมืองเซกา อุโบสถ กว้าง 9 เมตร ยาว 19 เมตร ได้รับพระราชทานตราสัญลักษณ์งานฉลองสิริราชสมบัติครบ 50 ปี มาประดิษฐานกน้าบันอุโบสถนั้นด้วย จึงให้ชื่อว่า โบสถ์มหาราชา ศาลาโรงธรรมเป็นทรงไทยชั้นเดียว
รังสรรค์ ปัญญาเรือน
รังสรรค์ ปัญญาเรือน หรือ สงกรานต์ สังกัดมีเรคคอร์ดส ในเครือ มิวซิกมูฟ เกิดวันที่ 14 เมษายน พ.ศ. 2533 เป็นนักร้องชาวไทย ผู้ชนะการแข่งขันเดอะวอยซ์ไทยแลนด์ ซีซั่นที่ 2 ก่อนหน้านี้เคยมีวงดนตรีที่รวมกับเพื่อน ๆ สมัยมัธยมปลายชื่อ The Bantam
ประวัติ
สงกรานต์ มีพื้นเพและภูมิลำเนาเดิมอยู่ที่อำเภอห้างฉัตร จังหวัดลำปาง ก่อนที่จะย้ายมาอยู่จังหวัดนครราชสีมา ก่อนจะมาประกวดรายการเดอะวอยซ์ไทยแลนด์ มีอาชีพขายลูกชิ้น อยู่ที่หน้าร้านเกม P.2 ในชุมชนหนองไผ่ล้อม อำเภอเมืองนครราชสีมา จังหวัดนครราชสีมา และช่วงกลางคืนเล่นดนตรีตามร้านต่าง ๆ รวมถึงเป็นครูสอนกีตาร์คลาสสิก
มีผลงานเพลงแรกกับค่ายไอแอม คือเพลง "คงไม่ทัน" ซึ่งเป็นคลิปที่มีคนเปิดมากที่สุดของยูทูบ วัดจากความนิยมของคนไทย ประจำปี พ.ศ. 2557 จากนั้นร้องเพลงประกอบภาพยนตร์ที่ตนได้ร่วมแสดงด้วยคือเรื่อง รักหมดแก้ว...Love On The Rocks เพลง "ใจนักเลง" ซึ่งเป็นเพลงเก่าของพงษ์พัฒน์ วชิระบรรจง ปัจจุบันได้ย้ายค่ายไปอยู่ กับ มีเรคคอร์ดแล้ว
ปี 2559 รังสรรค์ ได้ไปออกรายการ The Mask Singer หน้ากากนักร้อง ซีซั่นที่ 1 เป็นหน้ากากน้ำพริกหมู
ปี 2561 รังสรรค์ ได้ไปออกรายการ The Mask Project A เป็นหน้ากากสายฟ้า กลุ่ม Sky War
ปัจจุบัน เขามีช่องยูทูบ “น้าหนวด” ซึ่งทำคอนเทนต์เกมเกี่ยวกับดนตรี และมีส่วนร่วมกับช่อง Mass Music ของศิรศักดิ์ อิทธิพลพาณิชย์ด้วย
อุทยานแห่งชาติแบร์ชเทิสกาเดิน
อุทยานแห่งชาติแบร์ชเทิสกาเดิน (Nationalpark Berchtesgaden) เป็นอุทยานแห่งชาติในรัฐบาวาเรีย ประเทศเยอรมนี ตั้งอยู่ใกล้กับเมืองแบร์ชเทิสกาเดิน อาณาเขตด้านตะวันออกและด้านใต้ของอุทยานเป็นแนวพรมแดนเยอรมนี-ออสเตรีย อุทยานแห่งนี้จัดตั้งขึ้นในปีค.ศ. 1978 และต่อมาได้รับการขึ้นทะเบียนเป็นเขตสงวนชีวมณฑลโดยยูเนสโกในค.ศ. 1990
พื้นที่ภายในอุทยานนี้ไม่มีการพัฒนาเชิงพาณิชย์รวมทั้งไม่มีชุมชนใดๆตั้งอยู่เลย ที่ทำการของอุทยานแห่งนี้ก็ไปตั้งอยู่ในเมืองแบร์ชเทิสกาเดินแทน บริเวณใจกลางของอุทยานเป็นทะเลสาบขนาดใหญ่ชื่อว่าทะเลสาบเคอนิง (ทะเลสาบพระราชา) ซึ่งทอดตัวตั้งแต่ทางใต้ไปจนถึงทางตะวันตกของอุทยาน ทะเลสาบแห่งนี้ยังเป็นจุดเริ่มต้นของแม่น้ำเคอนิงแอช ซึ่งจะไหลไปรวมกับแม่น้ำซัลซัค นอกจากนี้ เหนือทะเลสาบเคอนิงขึ้นไปทางทิศตะวันออกเฉียงใต้ ยังมีทะเลสาบขนาดเล็กตั้งอยู่อีกคือทะเลสาบโอเบอร์ ซึ่งน้ำจากทะเลสาบนี้จะไหลลงสู่ทะเลสาบเคอนิง
ประเทศตูนิเซียในพาราลิมปิกฤดูร้อน 2016
ประเทศตูนิเซีย เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติตูนิเซียเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 31 คน
กรีฑา
ผลการแข่งขันดังนี้ :
ลิโอเนล แบร์รีมัวร์
ลิโอเนล แบร์รีมัวร์ (Lionel Barrymore) (28 เมษายน ค.ศ. 1878 - 15 พฤศจิกายน ค.ศ. 1954) เป็นนักแสดงภาพยนตร์ ละครเวที ละครวิทยุ ชาวอเมริกัน เขาได้รับรางวัลออสการ์จากบทตัวร้าย ในบทเฮนรี พอตเตอร์ ในภาพยนตร์ของแฟรงก์ คาปรา เรื่อง It's a Wonderful Life ในปี ค.ศ. 1946
อ้างอิง
18781954
ถูปารหบุคคล
ถูปารหบุคคล คือบุคคลผู้ควรแก่สถูปหรือเจดีย์ ได้แก่ บุคคลผู้สมควรที่จะสร้างสถูปหรือเจดีย์บรรจุอัฐิไว้เพื่อเป็นที่ระลึกและกราบไหว้บูชา
ถูปะ แปลว่า กระหม่อม, ยอด, จอม, หน้าจั่ว ใช้หมายถึง เนิน โดม สถูป หรือเจดีย์ ที่มียอดสูงซึ่งสร้างครอบหรือบรรจุของควรบูชา เช่น อัฐิของบุคคลที่ควรบูชากราบไหว้
ถูปารหบุคคลในศาสนาพุทธ
ถูปารหบุคคลที่สำคัญที่ท่านได้กำหนดไว้ ๔ คือ
รุบอุลคอลี
รุบอุลคอลี (ٱلرُّبْع ٱلْخَالِي) เป็นทะเลทราย (แบบเอิร์ก) ที่ครอบคลุมถึงสามส่วนในภาคใต้ของคาบสมุทรอาหรับ ตัวทะเลทรายเป็นส่วนหนึ่งของทะเลทรายอาหรับ ครอบคลุมพื้นที่ประมาณ 650000 km2 (ระหว่างลองจิจูด 44°30′−56°30′ ตะวันออก กับละติจูด 16°30′−23°00′ เหนือ) อยู่ในเขตประเทศซาอุดีอาระเบีย, ประเทศโอมาน, สหรัฐอาหรับเอมิเรตส์ และประเทศเยเมน
ภูมิประเทศ
ทะเลทรายมีความยาว 1,000 km และกว้าง 500 km ความสูงของทะเลทรายมีความหลากหลายตั้งแต่ 800 m ในทิศตะวันตกเฉียงใต้ถึงระดับน้ำทะเลในทิศตะวันออกเฉียงเหนือ ภูมิประเทศปกคลุมไปด้วยเนินทรายที่สูงถึง 250 m สลับกับทุ่งก้อนกรวดและยิปซัม สีของทรายเป็นสีส้มอมแดงเพราะการมีอยู่ของเฟลด์สปาร์
บางพื้นที่มีทุ่งเกลือกร่อย เช่น พื้นที่อุมมุสซะมีมที่ชายแดนตะวันออกของทะเลทราย อะลี อันนะอีมี รายงานว่าเนินทรายในบริเวณนี้ไถลไม่ได้
ก้นทะเลสาบ
บริเวณกลางทะเลทรายมีปริมาณของแคลเซียมคาร์บอเนต, ยิปซัม, ดินสอพอง หรือดินเหนียว ในบริเวณที่เคยเป็นทะเลสาบน้ำตื้นที่เคยมีอยู่ในช่วงประมาณ 6,000 ถึง 5,000 ปีกับ 3,000 ถึง 2,000 ปีก่อน ซึ่งเกิดจากฝนมรสุม และมีอยู่แค่ไม่กี่ปี อย่างไรก็ตาม ทะเลสาบในบริเวณตะวันตกเฉียงใต้ของรุบอุลคอลี อยู่ได้นานถึง 800 ปี
มีหลักฐานว่าบริเวณทะเลทราบเป็นที่อยู่ของพืชและสัตว์ตามท้องถิ่น ซึ่งมีฟอสซิลของสัตว์บางชนิด เช่น ฮิปโปโปเตมัส, ควาย และออรอค ในทะเลสาบมีหอยทากขนาดเล็ก, ออสตราคอดส์ และถ้าสภาวะเหมาะสม ก็จะมีหอยน้ำจืดอยู่ด้วย การทับถมของแคลเซียมคาร์บอเนตกับไฟโตลิธ (phytolith) ทำให้พืชกับสาหร่ายเจริญเติบโตได้ดี และมีหลักฐานเกี่ยวกับกิจกรรมของมนุษย์ในช่วง 3,000 ถึง 2,000 ปีก่อน ซึ่งรวมไปถึงอุปกรณ์หินเหล็กไฟ แต่ไม่มีสิ่งหลงเหลือของมนุษย์ที่ถูกค้นพบเลย
สภาพอากาศ
แคว้นนี้ถูกจัดเป็น "แห้งแล้งอย่างรุนแรง" ด้วยหยาดน้ำฟ้ารายปีโดยทั่วไปน้อยกว่า 35 mm และความชื้นรายวันโดยเฉลี่ยในเดือนมกราคมอยู่ที่ 52% และในเดือนมิถุนายนถึงกรกฎาคมอยู่ที่ 15% อุณหภูมิสูงสุดรายวันโดยเฉลี่ยในเดือนกรกฎาคมถึงสิงหาคมอยู่ที่ 47 C และถึงจุดสูงสุดที่ 51 C อุณหภูมิต่ำสุดรายวันโดยเฉลี่ยในเดือนมกราคมถึงกุมภาพันธ์อยู่ที่ 12 C ถึงแม้ว่าจะมีบันทึกถึงน้ำค้างแข็งก็ตาม อุณหภูมิสุดขั้วรายวันยังคงเป็นเรื่องที่สำคัญมาก
น้ำมัน
ทุ่งน้ำมันชัยบะฮ์ถูกค้นพบในปีค.ศ. 1968 ที่เฆาะวารตอนใต้ ซึ่งเป็นทุ่งน้ำมันที่ใหญ่ที่สุดในโลกที่กินพื้นที่ตั้งแต่บริเวณทางตอนใต้จรดเหนือของรุบอุลคอลี
ถีนมิทธะ
ถีนมิทธะ (อ่านว่า ถี-นะ-มิด-ทะ; ถีนมิทฺธ) แปลว่า ความหดหู่และเคลิบเคลิ้ม (ถีนะ ความหดหู่ มิทธะ ความเคลิบเคลิ้ม) หมายถึง อาการที่จิตเกิดความห่อเหี่ยว ท้อแท้ หมดหวัง และเศร้าซึม ง่วงเหงา หาวนอน เป็นเหตุให้เกิดความหมดอาลัย ความเกียจคร้าน ไม่กระตือรือร้น ปล่อยปละละเลยไปตามยถากรรม จัดเป็น นิวรณ์ คือเครื่องปิดกั้นขัดขวางมิให้บรรลุถึงสมาธิและปิดกั้นสมาธิมิให้เข้าถึงจิต ถีนมิทธะ เกิดจาก อรติ คือ ความไม่ยินดี ความเกียจคร้าน และความเมาอาหาร คืออิ่มเกินไป แก้ได้ด้วยอนุสติ คือระลึกถึงคุณของพระรัตนตรัย เป็นต้น
ถีนมิทธะ เป็นหนึ่งในนิวรณ์ 5 อันเป็นสิ่งกั้นจิตไม่ให้ก้าวหน้าในคุณธรรม ทำให้จิตเศร้าหมอง และทำปัญญาให้อ่อนกำลัง ซึ่งมีห้าอย่าง คือ กามฉันทะ, พยาบาท, ถีนมิทธะ, อุทธัจจกุกกุจจะ และวิจิกิจฉา
เหตุให้ละความง่วงได้
ในพระไตรปิฏกโมคคัลลานสูตร บรรยายเหตุให้ละความง่วงได้ ไว้มีดังนี้
ถีนเจตสิกและมิทธเจตสิก
ในพระอภิธรรมได้บรรยาย ถีนมิทธะ ในลักษณะของเจตสิก (คือ ธรรมชาติที่อาศัยจิตเกิด) โดยแบ่งเป็น ถีนเจตสิก และ มิทธเจตสิก ถีนเจตสิก ถีนเจตสิก คือ ธรรมชาติที่ทำให้จิตหดหู่ ท้อถอยจากอารมณ์ ได้แก่สภาพที่ จิตคลายลงจากอำนาจ ความขะมักเขม้นต่ออารมณ์ มีลักษณะดังนี้ มิทธเจตสิก มิทธเจตสิก คือ ความโงกง่วง ได้แก่ สภาพที่ทำให้จิตเซื่องซึม ท้อถอยจากอารมณ์ มีลักษณะ ถีนเจตสิก มีหน้าที่ ทำให้จิตที่เกิดพร้อมกับตน ท้อถอยจากอารมณ์ ส่วน มิทธเจตสิก มีหน้าที่ ทำให้เจตสิกที่เกิดพร้อมกับตน ท้อถอยจากอารมณ์ สำหรับ วิตก (วิตกเจตสิก) อันเป็นหนึ่งในองค์ฌาน เป็นปรปักษ์กับ ถีนมิทธะ (ถีนเจตสิก และ มิทธเจตสิก)
อาหารของถีนมิทธะ
ร่างกายนี้มีอาหารเป็นที่ตั้ง ดำรงอยู่ได้เพราะอาศัยอาหาร ไม่มีอาหารดำรงอยู่ไม่ได้ แม้ฉันใด ถีนมิทธะ ก็มีอาหารเป็นที่ตั้ง ดำรงอยู่ได้เพราะอาศัยอาหาร ไม่มีอาหารดำรงอยู่ไม่ได้ ฉันนั้นเหมือนกัน อาหารของถีนมิทธะในที่นี้ หมายถึง ปัจจัยอันนำมาซึ่งผลคือ จิตเกิดความห่อเหี่ยว และเศร้าซึม ง่วงเหงา สิ่งที่เป็นอาหารให้ถีนมิทธะที่ยังไม่เกิด เกิดขึ้น หรือถีนมิทธะที่เกิดแล้วให้เจริญไพบูลย์ยิ่งขึ้น ได้แก่ การมีอยู่ของสิ่งเหล่านี้ หรือ การกระทำในใจโดยไม่แยบคาย (อโยนิโสมนสิการ) ในสิ่งเหล่านี้ คือ
โนเกีย 7250
โนเกีย 7250 เป็นโทรศัพท์มือถือที่ผลิตโดยโนเกีย วางจำหน่ายครั้งแรกเมื่อปี ค.ศ. 2003
กีฬากรีฑาในโอลิมปิกฤดูร้อน 2020 – วิ่ง 10,000 เมตร บุคคลชาย
การแข่งขันกีฬากรีฑาในโอลิมปิกฤดูร้อน 2020 – วิ่ง 10,000 เมตร บุคคลชาย มีกำหนดจัดขึ้นระหว่างวันที่ 30 กรกฎาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 45 คน จาก 25 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 25 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 1912
สถิติ
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
ไมล์ทะเล
ไมล์ทะเล (nautical mile) เป็นหน่วยของระยะทาง ที่เท่ากับระยะทางบนผิวโลก ประมาณ 1 ลิปดา บนเส้นเส้นเมริเดียนใด ๆ โดยเป็นที่ยอมรับกันทั่วไป ว่า 1 ไมล์ทะเล เท่ากับ 1,852 เมตร (หรือประมาณ 6,076.12 ฟุต)
หน่วยนี้ไม่ได้เป็นหน่วยเอสไอ แต่ใช้กันทั่วไปในวงการเดินเรือและอุตสาหกรรมการบิน และยังใช้เป็นหน่วยที่ใช้กับการกำหนดเขตแดนน่านน้ำในสนธิสัญญา และกฎหมายระหว่างประเทศอีกด้วย
เถยจิต
เถยจิต โบราณเขียนว่า ไถยจิต (อ่านว่า เถย-ยะ-จิด) แปลว่า จิตคิดจะขโมย, ความคิดที่จะลัก หมายถึงความคิดจะถือเอาสิ่งของที่เจ้าของเขามิได้ให้ ด้วยอาการแห่งโจร คือมีเจตนาลัก ฉ้อ โกง ตระบัด เป็นต้น
เถยจิตเป็นภาษาพระวินัย เป็นเครื่องพิสูจน์ หรือตัดสินภิกษุว่าล่วงละเมิดพระวินัยในข้อหาว่าลักทรัพย์หรือไม่ โดยดูที่จิตหรือความคิดเช่นนี้ คือพิจารณาว่ามีเถยจิตหรือไม่ ถ้ามีเถยจิตก็ถือว่าผิด ถ้าไม่มีเถยจิตก็ไม่ผิด
โครงการพัฒนานอร์ทัมเบอร์แลนด์
นอร์ธทัมเบอร์แลนด์ ดีเวลอปเมนท์ โปรเจกต์ (Northumberland Development Project) เป็นโครงการก่อสร้างสนามกีฬาทอตนัมฮอตสเปอร์ของทีมทอตนัมฮอตสเปอร์ สโมสรฟุตบอลชื่อดังแห่งศึกพรีเมียร์ลีก
สาเหตุการก่อสร้างสนามเหย้าแห่งใหม่นี้เกิดจากการที่สนามไวต์ฮาร์ตเลน สนามเหย้าของสโมสรซึ่งใช้อยู่ในปัจจุบันมีความจุน้อยและมีขนาดเล็กเกินไป ทางบอร์ดบริหารของสโมสรจึงมีมติที่จะก่อสร้างสนามเหย้าแห่งใหม่ในบริเวณเดียวกันกับไวต์ฮาร์ตเลนโดยมีบริษัทสถาปนิก Populous ซึ่งเคยออกแบบ เอมิเรตส์สเตเดียม ของ อาร์เซนอล มาออกแบบสนามแห่งใหม่
ในตอนแรกสนามใหม่แห่งนี้จะมีความจุทั้งสิ้น 56,250 ที่นั่ง แต่ต่อมาได้มีการปรับความจุขึ้นเป็น 61,000 ที่นั่ง
เดิมทางสโมสรมีแนวความคิดที่จะเช่าสนามกีฬาโอลิมปิกเป็นสนามเหย้าชั่วคราวในช่วงที่สนามไวต์ฮาร์ตเลนกำลังรื้อถอนและสนามเหย้าแห่งใหม่กำลังก่อสร้างแต่แผนการนี้ก็ได้ล้มเลิกไปเนื่องจากทางสโมสรต้องการนำลู่วิ่งออกไปเพื่อให้เป็นสนามฟุตบอลเต็มรูปแบบ แต่ทางคณะกรรมการโอลิมปิกแห่งสหราชอาณาจักรซึ่งเป็นเจ้าของสนามนั้นไม่ยอมให้นำลู่วิ่งออก ทางสโมสรจึงมีแผนสำรองคือไปเช่าสนามกีฬาเวมบลีย์เป็นสนามเหย้าชั่วคราวโดยเช่าเป็นเวลาทั้งสิ้น 1 ปีคือในฤดูกาล 2017-18
นาซีโกเร็ง
นาซีโกเร็ง (มาเลเซียและnasi goreng) หรือที่ในภาษามลายูปัตตานีเรียกว่า นาซิ กฺอแรฺง ( ออกเสียง: ) มีความหมายตรงตัวว่า "ข้าวผัด" เป็นอาหารที่นำข้าวสุกไปผัดกับน้ำมันหรือเนยเทียม ปรุงรสด้วยซีอิ๊วหวาน (kecap manis) หอมแดง กระเทียม มะขาม และพริก อาจมีส่วนผสมอื่นด้วย เช่น ไข่ ไก่ กุ้ง
รายชื่อประเทศเรียงตามประชากรเมือง
รายชื่อประเทศตามประชากรในเมือง
เจ้าพระยาสุธรรมมนตรี (พร้อม ณ นคร)
เจ้าพระยาสุธรรมมนตรี นามเดิม พร้อม สกุล ณ นคร อดีตจางวางเมืองนครศรีธรรมราช
ประวัติ
เจ้าพระยาสุธรรมมนตรี มีนามเดิมว่าหนู แต่มักรู้จักในชื่อพร้อม บางแห่งจึงระบุนามว่าหนูพร้อม เกิดเมื่อวันที่ 1 มีนาคม พ.ศ. 2385 (นับแบบปัจจุบันตรงกับ พ.ศ. 2386) เป็นบุตรเจ้าพระยานครศรีธรรมราช (น้อยกลาง ณ นคร) กับท่านผู้หญิงหญิง (ธิดาหม่อมเจ้าจันทร์ พระโอรสในสมเด็จพระสัมพันธวงศ์เธอ เจ้าฟ้ากรมหลวงนรินทร์รณเรศ) มีพี่น้องร่วมบิดามารดา 6 คน ได้แก่ ในรัชสมัยพระบาทสมเด็จพระจอมเกล้าเจ้าอยู่หัว ท่านได้รับบรรดาศักดิ์เป็นพระเสน่หามนตรี แล้วเลื่อนเป็นพระยานครศรีธรรมราช ชาติเดโชไชย มไหสวริยาธิบดี อภัยพิริยบรากรมพาหุ สำเร็จราชการเมืองนครศรีธรรมราช
วันที่ 6 กรกฎาคม พ.ศ. 2448 พระบาทสมเด็จพระจุลจอมเกล้าเจ้าอยู่หัวเสด็จออก ณ พลับพลาเมืองนครศรีธรรมราช ได้พระราชทานสัญญาบัตรให้ท่านเป็นเจ้าพระยาสุธรรมมนตรีศรีธรรมราช มาตยพงษ์สถาพร วรเดโชไชย อภัยพิริยบรากรมพาหุ จางวางเมืองนครศรีธรรมราช ถือศักดินา 10000
เจ้าพระยาสุธรรมมนตรีป่วยเป็นโรคชรามานาน ถึงแก่อสัญกรรมวันที่ 2 พฤศจิกายน พ.ศ. 2450 เวลา 20.30 น. สิริอายุได้
เดอะเฟซเมนไทยแลนด์ ซีซัน 3
เดอะเฟซเมนไทยแลนด์ ซีซัน 3 (The Face Men Thailand (season 3)) รายการเรียลลิตีเพื่อค้นหาสุดยอดนายแบบ และนักแสดง
ในวันที่ 23 กันยายน พ.ศ. 2562 ได้มีการแถลงข่าวเปิดตัวรายการอย่างเป็นทางการ ซึ่งได้มีการเปิดตัวเมนเทอร์คนใหม่ของซีซันนี้ ได้แก่ อคัมย์สิริ สุวรรณศุข, จิรายุ ละอองมณี, อารยา อินทรา และ อจิรภา ไมซิงเกอร์ ส่วน อองตวน ปินโต ยังคงรับหน้าที่เป็นพิธีกรของรายการ โดยรายการกำหนดออกอากาศครั้งแรกในวันที่ 5 ตุลาคม ปีเดียวกัน
การกล้ำแอมพลิจูด
การกล้ำแอมพลิจูด (amplitude modulation, AM) เป็นเทคนิคการกล้ำที่ใช้ในการสื่อสารอิเล็กทรอนิกส์ ซึ่งใช้มากที่สุดในการส่งผ่านสารสนเทศโดยทางคลื่นพาห์วิทยุ (radio carrier wave) ในแอมพิลจูดมอดูเลชัน แอมพลิจูด (ความเข้มสัญญาณ) ของคลื่นพาห์แปรผันเป็นสัดส่วนกับรูปคลื่นที่ส่งผ่าน ตัวอย่างเช่น รูปคลื่นสอดคล้องกับเสียงที่ผลิตซ้ำโดยลำโพง หรือความเข้มแสงของพิกเซลโทรทัศน์ เทคนิคนี้ตรงข้ามกับการกล้ำความถี่ (frequency modulation) ซึ่งความถี่ของสัญญาณพาห์แรผัน และการกล้ำเฟส ซึ่งเฟสแปรผัน
เดอะเฟซเมนไทยแลนด์ ซีซัน 3
กติกา
ดูบทความหลักที่: เดอะเฟซไทยแลนด์
ผู้เข้าแข่งขัน
(อายุเป็นไปตามช่วงเวลาที่ถ่ายทำรายการ)
ตอนที่ 1 : Casting, Acting Skill, Team Selection, Photo Shoot and Promotional Video
ออกอากาศ 5 ตุลาคม 2562
พิธีกร อองตวน ปินโต ได้กล่าวต้อนรับผู้เข้าแข่งขันใหม่ 7 คน หลังจากนั้นได้บอกว่าจะมีผู้เข้าแข่งขันจากซีซันที่ผ่านมาอีก 7 คน โดยมาจาก เดอะเฟซเมนไทยแลนด์ ซีซัน 2 จำนวน 5 คน และผู้เข้าแข่งขันชายจาก เดอะเฟซไทยแลนด์ ซีซัน 5 จำนวน 2 คน ดังนี้
ต่อมา ได้เปิดตัวเมนเทอร์ของซีซันนี้ทั้ง 4 คน ได้แก่ จั๊กจั่น อคัมย์สิริ, เก้า จิรายุ, อาร์ต อารยา และ ซาบิน่า อจิรภา หลังจากการแนะนำตัวของเมนเทอร์ ผู้เข้าแข่งขันทั้งหมดได้เดินแบบและโชว์ทักษะในการแสดง ในระหว่างนี้เมนเทอร์จะให้คะแนนกับผู้เข้าแข่งขันแต่ละคน รอบต่อมาเป็นการแต่งตัวตามบุคลิกของตนเองเพื่อให้เมนเทอร์เลือกเข้าทีม โดยแบ่งออกเป็นสามทีม ทีมละสามถึงห้าคนตามที่เมนเทอร์หรือผู้เข้าแข่งขันได้ตัดสินใจเลือก
ในการเลือกผู้เข้าแข่งขันเข้าทีมยังคงใช้กติกาเช่นเดียวกับซีซันที่ผ่านมา สำหรับในรอบนี้ คิม เป็นผู้ที่ทำคะแนนรวมในช่วงออดิชั่นได้มากที่สุด จึงสามารถเลือกทีมได้โดยที่เมนเทอร์ไม่ต้องยกโมเดลลิ่งบุ๊ค ในขณะที่ อั้น เป็นคนเดียวที่ไม่มีเมนเทอร์เลือกเข้าทีม
หลังจากเลือกลูกทีมเสร็จสิ้นแล้ว ได้มีการเริ่มแคมเปญแรกในทันที คือ การถ่ายโปสเตอร์และวีดีโอโปรโมทรายการ โดยที่ทุกคนรวมถึงเมนเทอร์ต้องทำแคมเปญร่วมกัน ทีมอาร์ต/ซาบีน่าที่มีคิมซึ่งเป็นลูกทีมที่ได้คะแนนจากการออดิชั่นมากที่สุดได้เลือกลำดับให้ทีมเก้าเริ่มเป็นทีมแรก ตามด้วยทีมจั๊กจั่น และทีมอาร์ต/ซาบีน่า
อย่างไรก็ตาม ทีมที่แพ้แคมเปญยังต้องส่งลูกทีมของตนเองเข้าห้องคัดออกทีมละ 1 คน หลังจากจบแคมเปญในตอนที่ 2
ตอนที่ 2 : A Walk of Remembrance
ออกอากาศ 12 ตุลาคม 2562
ตอนที่ 3 : The Love of My Life
ออกอากาศ 19 ตุลาคม 2562
ตอนที่ 4 : The Ride of Dignity
ออกอากาศ 26 ตุลาคม 2562
ตอนที่ 5 : Love is For All
ออกอากาศ 2 พฤศจิกายน 2562
ตอนที่ 6 : Stay Cool
ออกอากาศ 9 พฤศจิกายน 2562
ตอนที่ 7 : The Magic Move
ออกอากาศ 16 พฤศจิกายน 2562
ตอนที่ 8 : New Face Mission
ออกอากาศ 23 พฤศจิกายน 2562
ตอนที่ 9 : The Adventurous Voyage
ออกอากาศ 30 พฤศจิกายน 2562
ตอนที่ 10 : Final Four
ออกอากาศ 7 ธันวาคม 2562
หลังจากฉายเทปการบันทึกการแข่งขันแคมเปญสุดท้าย ได้มีการประกาศผลการแข่งขัน โทนี่ และ ทีมมี่ ได้ผ่านเข้าสู่รอบต่อไป บอส เป็นผู้ชนะในแคมเปญ ส่วนซีเกมส์ ไม่ผ่านในช่วงแคมเปญ แต่ได้สิทธิ์คุ้มกันจากผลโหวตของผู้ชมในสื่อสังคมออนไลน์เฟซบุ๊ก ซึ่ง ซีเกมส์ ได้คะแนนโหวตมากที่สุด ทำให้ผู้เข้าแข่งขันทั้งสี่คนได้เข้ารอบไฟนัลวอล์กทั้งหมด
ตารางคัดออก
ทีม เก้า
ทีม อาร์ต ซาบีน่า
เชลยศึกชาวญี่ปุ่นในสหภาพโซเวียต
หลังสงครามโลกครั้งที่สองมีกำลังพลชาวญี่ปุ่นจำนวน 560,000 ถึง 760,000 นายในสหภาพโซเวียตและประเทศมองโกเลียที่ถูกกักกันเพื่อใช้งาน ณ ค่ายแรงงานในฐานะเชลยศึก ในจำนวนนี้ คาดว่าระหว่าง 60,000 ถึง 347,000 นายเสียชีวิตในการถูกจองจำ
กองทัพญี่ปุ่นประมาณ 3.5 ล้านนายนอกประเทศญี่ปุ่นส่วนใหญ่ถูกปลดอาวุธโดยสหรัฐกับจีนก๊กมินตั๋ง และถูกส่งตัวกลับประเทศใน ค.ศ. 1946 ฝ่ายสัมพันธมิตรตะวันตกได้จับเชลยชาวญี่ปุ่น 35,000 นาย ระหว่างเดือนธันวาคม ค.ศ. 1941 ถึงวันที่ 15 สิงหาคม ค.ศ. 1945 กล่าวคือ ก่อนการยอมจำนนของญี่ปุ่น สหภาพโซเวียตควบคุมเชลยศึกของญี่ปุ่นไว้นานกว่ามาก และใช้พวกเขาเป็นกำลังแรงงาน
ประวัติ
ชาวญี่ปุ่นส่วนใหญ่ที่ถูกคุมขังในสหภาพโซเวียตไม่คิดว่าตนเองเป็น "เชลยศึก" และเรียกตนเองว่า "ผู้ถูกกักกัน" เพราะพวกเขาสมัครใจวางอาวุธหลังจากการยอมจำนนของญี่ปุ่นอย่างเป็นทางการ กล่าวคือ หลังจากสิ้นสุดความขัดแย้งทางทหาร จำนวนเชลยชาวญี่ปุ่นที่ถูกจับในการสู้รบมีน้อยมาก
หลังจากความพ่ายแพ้ของกองทัพคันโตในแมนจูเรีย เชลยศึกชาวญี่ปุ่นได้ถูกส่งจากแมนจูเรีย, เกาหลี, เกาะซาฮาลินใต้ และหมู่เกาะคูริล ไปยังหมู่เกาะคูริล, ดินแดนฮาบารอฟสค์, ดินแดนครัสโนยาสค์, คาซัคสถาน (มณฑลคาซัคสถานใต้ และมณฑลจัมบิล), สาธารณรัฐปกครองตนเองสังคมนิยมบูร์ยัต-มองโกล และสาธารณรัฐสังคมนิยมโซเวียตอุซเบก ซึ่งใน ค.ศ. 1946 ค่ายแรงงาน 49 แห่งสำหรับเชลยศึกชาวญี่ปุ่นภายใต้การบริหารขององค์การบริหารหลักสำหรับงานเชลยศึกและผู้ถูกกักกันสามารถรองรับคนได้ประมาณ 500,000 คน นอกจากนี้ ยังมีสองค่ายสำหรับผู้ถูกตัดสินว่ามีความผิดทางอาญาต่าง ๆ เชลยถูกแบ่งออกเป็น 1,000 หน่วยบุคคล ตลอดจนพลเรือนชาวญี่ปุ่นทั้งชายและหญิง รวมทั้งชาวเกาหลีบางคนก็ถูกคุมขังเช่นกัน เมื่อมีทหารไม่เพียงพอที่จะเติมเต็มหน่วย
การจัดการเชลยศึกเป็นไปตามกฤษฎีกาของคณะกรรมการกลาโหมสหภาพโซเวียตหมายเลข 9898cc "เกี่ยวกับการรับ, ที่พัก และการใช้แรงงานของเชลยศึกชาวญี่ปุ่น" ("О приеме, размещении, трудовом использовании военнопленных японской армии") ลงวันที่ 23 สิงหาคม ค.ศ. 1945
ชาวญี่ปุ่นจำนวนมากถูกมอบหมายให้ก่อสร้างทางรถไฟสายหลักไบคาล–อามูร์ (กว่า 200,000 นาย) ในแปดค่าย ณ คอมโซมอล์สก-ออน-อามูร์ (สองค่ายสำหรับสองทางแยกรถไฟ), โซเวตสกายากาวัน, สถานีรถไฟเรชิฮา (ดินแดนฮาบารอฟสค์), สถานีรถไฟอิซเวสต์โคเวย์ (ดินแดนฮาบารอฟสค์), กรัสนายาซาร์ยา (แคว้นชิตา), เทย์เชต และโนโว-กริชิโน (แคว้นอีร์คุตสค์)
ส่วนการส่งเชลยศึกของญี่ปุ่นกลับประเทศได้เริ่มขึ้นใน ค.ศ. 1946
ซึ่งจุดเริ่มต้นใน ค.ศ. 1949 มีรายงานว่าผู้เดินทางกลับไม่ให้ความร่วมมือและเป็นปรปักษ์เมื่อกลับมายังประเทศญี่ปุ่น เนื่องมาจากการโฆษณาชวนเชื่อของคอมมิวนิสต์ที่พวกเขาได้รับในระหว่างการถูกจองจำ อุบัติการณ์เหล่านี้ส่งผลให้ประชาชนชาวญี่ปุ่นได้รับการรับรู้เชิงลบมากขึ้นเกี่ยวกับทหารที่กลับมา และเพิ่มความเป็นปรปักษ์ของกองบัญชาการทหารสูงสุดฝ่ายสัมพันธมิตรต่อฝ่ายซ้ายในญี่ปุ่น
วัดนาคูโมทนามัยปุญญาราม
วัดนาคูโมทนามัยปุญญาราม เดิมชื่อ วัดโมทนามันปุญญาราม เดิมตั้งเป็นสำนักสงฆ์ ตั้งแต่ พ.ศ. 2442 ในสมัยพระบาทสมเด็จพระจุลจอมเกล้าเจ้าอยู่หัว และได้รับอนุญาตให้ตั้งวัดเมื่อ พ.ศ. 2482 โดยมีหลวงนครเป็นผู้ริเริ่มก่อสร้าง ต่อมาได้มีการขุดคูลัดข้างวัดไปคลองบางกะไห เพื่อความสะดวกในการสัญจรไปมา ชาวบ้านจึงเรียกชื่อว่า วัดนาคู ภายหลังเปลี่ยนชื่อมาเป็น "วัดนาคูโมทนามัยปุญญาราม" วัดได้รับพระราชทานวิสุงคามสีมา เมื่อ พ.ศ. 2430 เขตวิสุงคามสีมา กว้าง 40 เมตร ยาว 80 เมตร
อาคารและเสนาสนะที่สำคัญ ได้แก่ อุโบสถ ซึ่งพระประธานในอุโบสถ เป็นพระพุทธรูปปางสะดุ้งมาร สร้างเมื่อ พ.ศ. 2434 ศาลาการเปรียญ กุฏิ เจดีย์ 3 องค์ ซึ่งนายเผือก นางอิ่ม สร้าง 1 องค์ นายหรั่ง นางเป้า สร้าง 1 องค์ และ 1 องค์ คงสร้างในสมัยเดียวกัน โรงเรียนพระปริยัติธรรมสร้างเมื่อ พ.ศ. 2479 และในสมัยพระครูธรรมกิจนิเทศก์ (หลวงพ่อบุญชู นิจเจริญ) เป็นเจ้าอาวาส ได้สร้างโรงเรียนประชาบาล
วงศ์มะขามป้อมดง
วงศ์มะขามป้อมดง หรือ Cephalotaxaceae เป็นวงศ์ของพืชเมล็ดเปลือยกลุ่มเล็ก มีสมาชิก 20 ชนิด ใกล้เคียงกับพืชวงศ์  Taxaceae และนักพฤกษศาสตร์บางพวกจัดให้อยู่ในวงศ์เดียวกัน  ส่วนใหญ่จำกัดอยูาในเอเชียตะวันออก ยกเว้น Torreya  2 สปีชีส์ที่พบในสหรัฐอเมริกาทางตะวันตกเฉียงใต้และตะวันออกเฉียงใต้ หลักฐานจากฟอสซิลแสดงให้เห็นว่าเคยแพร่กระจายในซีกโลกเหนือ ความแตกต่างระหว่างพืชในวงศ์นี้กับ Taxaceae อยู่ที่ cone aril ซึ่งยึดกับเมล็ดอย่างสมบูรณ์ในวงศ์ Cephalotaxaceae และเมล็ดที่แก่เต็มที่ยาวกว่าและใหญ่กว่า
มาซาฮิโระ ฮิงาชิเดะ
มาซาฮิโระ ฮิงาชิเดะ (東出 昌大 (Higashide Masahiro)) เป็นนักแสดงและนายแบบชาวญี่ปุ่น ในปี ค.ศ. 2012 เขาเปิดตัวในฐานะนักแสดงในเรื่อง เดอะคิริชิมะธิง
การรุกรานรัสเซียโดยสวีเดน
การรุกรานรัสเซียโดยพระเจ้าคาร์ลที่ 12 แห่งสวีเดน เป็นการทัพช่วงมหาสงครามเหนือระหว่างสวีเดน กับรัฐพันธมิตรของรัสเซีย, โปแลนด์ และเดนมาร์ก การรุกรานเริ่มต้นด้วยการข้ามแม่น้ำวิสตูลาเมื่อวันที่ 1 มกราคม ค.ศ. 1708 และจบลงชะงัดด้วยการพ่ายแพ้ของสวีเดนในยุทธการที่ปอลตาวาเมื่อวันที่ 8 กรกฎาคม ค.ศ. 1709 อย่างไรก็ตาม พระเจ้าคาร์ลยังคงเป็นภัยคุกคามทางทหารต่อรัสเซียเป็นเวลาหลายปีในขณะที่อยู่ภายใต้การคุ้มครองของชาวเติร์กออตโตมัน
บริบททางประวัติศาสตร์
ในช่วงหลายปีก่อนการรุกรานรัสเซีย พระเจ้าคาร์ลทรงพ่ายแพ้ต่อกองกำลังเดนมาร์กและโปแลนด์อย่างมีนัยสำคัญ รวมถึงมีการขึ้นครองราชย์ของกษัตริย์ สตาญิสวัฟ เลสทซีสกี ในโปแลนด์ ครั้นทรงรวบรวมชัยชนะของพระองค์ไว้ที่นั่นแล้ว พระเจ้าคาร์ลก็หันความสนพระราชหฤทัยไปที่รัสเซีย พระองค์ทรงเข้าไปในรัสเซียโดยข้ามแม่น้ำวิสตูลาที่เย็นยะเยือก โดยเป็นผู้นำทหาร 40,000 นาย ที่ประมาณครึ่งหนึ่งเป็นทหารม้า ยุทธวิธีนี้เป็นลักษณะเฉพาะของรูปแบบการทหารของพระองค์ ซึ่งอาศัยกองทัพเคลื่อนที่ด้วยความเร็วสูงเหนือภูมิประเทศที่ไม่คาดคิด ผลที่ตามมาของการเริ่มต้นการทัพอย่างรวดเร็วนี้ พระเจ้าคาร์ลทรงเกือบจะสู้รบกับจักรพรรดิปีเตอร์มหาราชเพียงหนึ่งเดือนในการทัพ โดยไปถึงฆโรดนา ซึ่งปัจจุบันอยู่ในประเทศเบลารุส เพียงสองชั่วโมงหลังจากที่กองกำลังรัสเซียละทิ้งเมืองด้งกล่าว
พระเจ้าคาร์ลเป็นผู้นำทางการทหารที่มีทักษะ และอาจถือว่าการรุกรานเป็นแผนการที่มีความเสี่ยง พระองค์ทรงขัดขืนคำแนะนำของบรรดานายพลในการบุกโจมตีในช่วงฤดูหนาวของรัสเซียหลังจากยุทธการที่นาร์วา (ค.ศ. 1700) พระองค์ทรงเลือกที่จะบุกต่อไปในขณะนี้ เพราะพระองค์ทรงคาดหวังการเสริมกำลังของสวีเดนและพันธมิตรของคอสแซคภายใต้อีวาน มาเซปา อย่างไรก็ตาม กองทัพสวีเดนที่เสริมกำลังเสริมถูกรัสเซียซุ่มโจมตี และกองทัพรัสเซียภายใต้การนำของอะเลคซันดร์ เดนิโลวิช เมนชิคอฟ ได้ทำลายเมืองหลวงของมาเซปา และไล่ตามเขาไปหาพระเจ้าคาร์ลด้วยทหารเพียงหนึ่งพันสามร้อยนาย
เกรวี
เกรวี (gravy; sauce au jus de viande) เป็นซอสที่ทำมาจากสารน้ำแทรกในเนื้อสัตว์หรือพืชผัก ซึ่งจะคายสารน้ำออกมาเมื่อโดนความร้อน แล้วนำไปทำให้ข้นด้วยแป้งสาลีหรือแป้งข้าวโพด บางครั้งอาจมีการเติมสีผสมอาหารลงไปในเกรวีเพื่อให้สีดูเข้มขึ้นด้วย เกรวีแบบสำเร็จรูปมีจำหน่ายหลายรูปแบบ ได้แก่ แบบก้อน แบบผง และแบบกระป๋อง นิยมรับประทานกับเนื้อย่าง มีตโลฟ ข้าว และมันฝรั่งบด
เกรวีมีอยู่มากมายหลายประเภท ทั้งที่ทำจากช็อกโกแลต, ไข่ไก่, เห็ด, เครื่องในสัตว์ปีก, หัวหอม, พืชผัก, ครีม เป็นต้น
เจ้าหญิงมารี ลูอีสแห่งออร์เลอ็อง (1896-1973)
เจ้าหญิงมารี ลูอีสแห่งออร์เลอ็อง (1896-1973) (Princess Marie Louise of Orléans (1896–1973)) ประสูติเมื่อวันที่ 31 ธันวาคม 2439 เป็นพระธิดาพระองค์ใหญ่ใน เจ้าชายเอ็มมานูเอล ดยุกแห่งเวนมอนต์ และ เจ้าหญิงอ็องเรียตแห่งเบลเยียม เป็นพระนัดดาใน เจ้าชายฟิลิป เคานต์แห่งแฟลนเดอส์ พระราชปนัดดาใน พระเจ้าเลออปอลที่ 1 แห่งเบลเยียม ในขณะที่พระบิดาของพระองค์นั้นเป็นพระราชปนัดดาใน พระเจ้าหลุยส์-ฟีลิปที่ 1 แห่งฝรั่งเศส
เสกสมรส
เจ้าหญิงมารี ลูอีสแห่งออร์เลอ็อง ทรงเสกสมรสกับ เจ้าชายฟิลิปแห่งบูร์บง-ซิซิลีทั้งสอง เมื่อวันที่ 12 มกราคม 2459 รับพระราชทานพระอิสริยยศ เจ้าหญิงแห่งบูร์บง-ซิซิลีทั้งสอง พระชายา มีพระโอรสร่วมกัน 1 พระองค์ คือ
ประเทศเซอร์เบียในโอลิมปิก
ประเทศเซอร์เบีย เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1952 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศเซอร์เบีย คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ
นับตั้งแต่ประเทศเซอร์เบียส่งนักกีฬาเข้าร่วมการแข่งขันโอลิมปิกครั้งแรก นักกีฬาเซอร์เบียได้รับเหรียญรางวัลรวมทั้งหมด 15 เหรียญ โดยแบ่งเป็น 3 เหรียญทอง 6 เหรียญเงิน และ 6 เหรียญทองแดง
กาลครั้งหนึ่ง
"กาลครั้งหนึ่ง" เป็นซิงเกิลที่ 3 จากสตูดิโออัลบั้ม แสตมป์ ไซไฟ ขับร้องและประพันธ์โดยอภิวัชร์ เอื้อถาวรสุข (แสตมป์) นักร้อง นักแต่งเพลง และสถาปนิกชาวไทย โดยมีอีฟ ปานเจริญ มาร่วมร้อง สังกัดค่ายเลิฟอีสในเครือของบีอีซี-เทโร มิวสิค ออกจำหน่ายในรูปแบบดิจิตอลดาวโหลดเดือนพฤศจิกายน พ.ศ. 2557
การตอบรับ
เพลง "กาลครั้งหนึ่ง" ติดอันดับสูงสุดที่ 67 จากการจัดอันดับของอีเอฟเอ็ม ในชาร์ต อีเอฟเอ็ม ชาร์ต 94 ท็อป แอรเพลย์
การเสียชีวิตของจอห์น เลนนอน
จอห์น เลนนอน เป็นนักดนตรีชาวอังกฤษที่มีชื่อเสียงทั่วโลกในฐานะหนึ่งในสมาชิกวงเดอะบีเทิลส์ จากผลงานเดี่ยว และจากการเป็นนักกิจกรรมทางการเมืองและสันตินิยม เขาถูกมาร์ก เดวิด แชปแมน ยิงเสียชีวิตโดยการเอาปืนมาสังหารที่ทางเข้าอพาร์ตเมนต์ เดอะดาโคตา (The Dakota) ที่เขาพักอยู่ ในนครนิวยอร์ก เมื่อวันที่ 8 ธันวาคม ค.ศ. 1980 เลนนอนเพิ่งกลับจากสตูดิโอเรเคิร์ดแพลนต์ (Record Plant Studio) พร้อมกับภรรยา โยโกะ โอะโนะ
เลนนอนเสียชีวิตตั้งแต่มาถึง (dead on arrival) ที่โรงพยาบาลรูสเวลต์ สิริอายุได้ 40 ปี ที่โรงพยาบาล กล่าวกันว่าไม่มีใครสามารถมีชีวิตอยู่ได้นานกว่า 2-3 นาทีหลังจากได้รับบาดเจ็บเช่นนี้ ไม่นานหลังจากสถานีข่าวท้องถิ่นรายงานข่าวการเสียชีวิตของเลนนอน ฝูงชนรวมตัวกันที่โรงพยาบาลรูสเวลต์ และหน้าเดอะดาโคตา เลนนอนถูกฌาปนกิจในวันที่ 8 ธันวาคม ค.ศ. 1980 ที่สุสานเฟิร์นคลิฟฟ์ (Ferncliff Cemetery) ในฮาตส์เดล นิวยอร์ก โอะโนะรับอัฐิของเลนนอนไว้ และตัดสินใจไม่จัดงานศพให้เขา รายงานข่าวการเสียชีวิตของเลนนอนสู่ผู้ชมชาวอเมริกันครั้งแรก รายงานโดย ฮาวเวิร์ด โคเซลล์ ในรายการมันเดย์ไนต์ฟุตบอล ทางช่องเอบีซี
ดิอิมพีเรียล (มุมไบ)
ดิอิมพีเรียล (The Imperial) เป็นตึกระฟ้าแฝดในย่านมหาเศรษฐีของมุมไบ ประเทศอินเดีย อาคารเป็นอาคารที่อยู่อาศัยหรูหราพิเศษ และเป็นที่อยู่อาศัยของเศรษฐีจำนวนหนึ่ง
ประเทศตุรกีในพาราลิมปิกฤดูร้อน 2016
ประเทศตุรกี เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติตุรกีเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 81 คนใน 15 ชนิดกีฬา
สุ่ม โพธิเสน
นายสุ่ม โพธิเสน เป็น อดีตสมาชิกสภาผู้แทนราษฎรจังหวัดหนองคาย เขต1 (แบบแบ่งเขตเลือกตั้ง) สังกัดพรรคสังคมชาตินิยม และเคยเป็น ผู้ถือใบรับรองจัดตั้งโรงเรียนโพธิเสนวิทยา
ประวัติ
นาย สุ่ม โพธิเสน เกิดเมื่อวันที่ 7 กรกฎาคม พ.ศ. 2468 เป็นบุตรของนายจันทร์ โพธิเสน(อดีตผู้ใหญ่บ้านบ้านดอนหรือบ้านเวียงคุกในปัจจุบัน) และนางดาว โพธิเสน (สกุลเดิม ณ หนองคาย) มีพี่น้อง 5 คน เกิดอยู่ที่บ้านเวียงคุก หมู่ 4 อำเภอเมือง จังหวัดหนองคาย สำเร็จการศึกษาสอบไล่ได้ตามหลังสูตรประโยคครูมูล ในปี พ.ศ 2502 จัดตั้งโรงเรียนเพื่อให้เด็กและเยาว์ชนได้ศึกษาเรียนรู้ได้รับใบอนุญาตจากอธิบดีกรมวิสามัญศึกษาผู้ว่าราชการจังหวัดหนองคาย ในวันที่ 16 กันยายน 2551 เป็นปราชญ์หรือภูมิปัญญาท้องถิ่น ผู้ให้ข้อมูลทั้งประวัติบ้านโพนสา ในปี พ.ศ 2523 ได้ให้ความอนุเคราะห์รถยนต์ให้แก่โรงเรียนโพนศิลางามวิทยา ต้นตระกูลโพธิเสนสืบสายมาจากพระยาวุฒิธรรมมประดิษฐ์เป็นต้นตระกูลโพธิเสน เครือญาติสายสกุลที่ได้มาจากการสมรสของลูกหลานในภายหลัง สายสกุลแก้วโยธา สายสกุลจันทวงศ์ และราชสกุลทองแถม
สถานที่
ด้วยที่พักสงฆ์ดอนแก้ว มีพระภิกษุมาพำนักอยู่ จำนวน ๔ รูปแต่ยังไม่มีอุโบสถ และมีผู้มีจิตศรัทธาบริจาค ที่ดิน เพื่อใช้ในการสร้างวัดเป็นที่พักนักของพระภิกษุสงฆ์สังกัดคณะสงฆ์ธรรมยุต จังหวัดหนองคาย และเพื่อเป็นสถานที่ประกอบศาสนกิจอันก่อประโยชน์ด้านการสร้างศีลธรรมให้กับชุมชน โรงเรียน ตามแนวพระราชดำริพระบาทสมเด็จพระปรมินทรมหาภูมิพลอดุลยเดช บรมนารถบพิตร โดยทรงเน้นว่าให้มีวัดเพื่อให้มีพระไว้สอนชาวบ้านในบริเวณนั้น ไม่จำเป็นต้องเป็นวัดใหญ่โต เน้นให้สามารถเอื้อประโยชน์ต่อชุมชนได้เป็นสำคัญ ในลักษณะวัดขนาดเล็กที่เรียบง่าย ประหยัด และเกิดประโยชน์สูงสุด เป็นศูนย์รวมแห่งจิตใจ และศรัทธา เป็นแหล่งเผยแพร่ความรู้ ทั้งทางศาสนา สังคม และจริยธรรม แก่เยาวชน และประชาชนในชุมชน โดย นายอภิชาติ โพธิเสนบุตรของนายสุม โพธิเสน อายุ ๖๗ ปี สัญชาติ ไทย เชื้อชาติ ไทย ศาสนา พุทธ อาชีพ ผู้รับใบอนุญาตโรงเรียนโพธิเสนวิทยา อยู่บ้านเลขที่ ๙/๓ หมู่ที่ ๔ ตำบล ท่าบ่อ อำเภอ ท่าบ่อ จังหวัด หนองคาย บริจาคที่ดินโฉนด น.ส.๓ก. เลขที่ ๑๗๓๘ ตั้งอยู่ที่ บ้านเดื่อ ถนนมิตรภาพ หมู่ที่ ๖ ตำบล บ้านเดื่อ อำเภอ ท่าบ่อ จังหวัด หนองคาย มีเนื้อที่ ๕ไ ร่ - งาน ๓๐ ตารางวา
บุคคลสำคัญท่องถิ่น
ขนะดำรงตำแหน่งนายสุ่ม โพธิเสนเป็นที่รู้จักของคนในพื้นที่ในการสร้างถิ่นฐานหมู่บ้านเวียงคุก ในขนะนั้นบ้านเวียงคุกชื่อว่าบ้านดอนหรือห้วยคุก เพาะเป็นดอกเล็กๆที่ติดกับริมแม่น้ำโขงสามารถข้ามแม่น้ำโขงไปหากันได้ในยามแล้ง ในปี พ.ศ 2523 น้ำโขงเพื่มปริมาณขึ้นทำให้บ้านดอนกลายเป็นน้ำนายสุ่ม โพธิเสน นำเรือและอาหารมาดูแลรักษาและอพยกชาวบ้านขึ้นจากที่อันตราย การรับการดูแลผู้ที่อพยมมาจากประเทศลาว ผู้ป้องกันคนญานและคนลาวที่อพยมเข้ามาก่อการร้าย ได้ตั่งกระทู้ในรัฐสภา ส่วนในตำนานอุรังคนิทานได้กล่าวถึง หมื่นกางโฮง(กลางโรง) ได้อพยพผู้คนมาจากเมืองสาเกตุ(จังหวัดร้อยเอ็ด)เพราะเมืองล่ม มาตั้งบ้านเรือนอยู่ปาก "ห้วยคุก" และการบรรจุพระธาตุบังพวน(พระธาตุขี่โพนหรือกระเพาะอาหาร) ซึ่งอยู่ใต้เมืองนี้ด้วย และตำนานท้องถิ่นว่ามีเจ้ามหาชีวิตลาวองค์หนึ่งทำคุคำ(ครุทองคำ)มาตกที่ห้วยนี้ จึงเรียกว่า "ห้วยคุกทองคำ" และกร่อนเสียงเป็น "คุก" จนตั้งเมืองและเวียง(นคร)ขึ้นจึงเรียกชื่อตามว่า "เวียงคุก"
งานการเมือง
อดีตเป็นครู บุคลากร โรงเรียนในสังกัดเอกชน ในพื้นที่อำเภอท่าบ่อ จังหวัดหนองคาย เข้าสู่วงการการเมืองเป็นครั้งแรกในปี พ.ศ. 2519 โดยลงสมัครรับเลือกตั้งเป็นสมาชิกสภาผู้แทนราษฎรจังหวัดหนองคาย เขต 1 สังกัดพรรคพลังชาติสังคมนิยม ปี พ.ศ. 2519 ลงสมัครรับเลือกตั้งสมาชิกสภาผู้แทนราษฎรในระบบแบ่งเขตเลือกตั้ง จังหวัดหนองคาย เขตการเลือกตั้งที่ 1 ใน อำเภอเมืองหนองคาย, อำเภอศรีเชียงใหม่, อำเภอท่าบ่อ และอำเภอสังคม นายสุ่ม โพธิเสนได้เป็นสมาชิกสภาผู้แทนราษฎร 6 เดือนเนื่องจากเกิดการเปลี่ยนหลังการเลือกตั้งเมื่อวันที่ 4 เมษายน พ.ศ. 2519 ปรากฏว่า พรรคประชาธิปัตย์ ชนะการเลือกตั้งได้จำนวน ส.ส. มากที่สุดจึงได้ทำการจัดตั้งรัฐบาลผสม 4 พรรคซึ่ง พรรคสังคมชาตินิยม ได้เข้าร่วมรัฐบาลพรรคประชาธิปัตย์พร้อมกับ พรรคชาติไทย และ พรรคธรรมสังคม โดยมีประสิทธิ์ กาญจนวัฒน์ ดำรงตำแหน่งรัฐมนตรีว่าการกระทรวงยุติธรรม ซึ่งรัฐบาลผสมชุดนี้ได้บริหารประเทศอยู่ 6 เดือนก่อนจะถูก คณะปฏิรูปการปกครองแผ่นดิน รัฐประหารเมื่อวันที่ 6 ตุลาคม พ.ศ. 2519
สมาชิกสภาผู้แทนราษฎร
สุ่ม โพธิเสน ได้รับการเลือกตั้งเป็นสมาชิกสภาผู้แทนราษฎรแบบแบ่งเขต ครั้งแรก คือ
วัดเขาถ้ำแรต
วัดเขาถ้ำแรต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองตะเกรา อำเภอท่าตะเกียบ จังหวัดฉะเชิงเทรา มีเนื้อที่ทั้งหมด 15 ไร่ ปัจจุบันมีพระครูบรรพตคณานุกูล (วิทยา กตกุสโล) เป็นเจ้าอาวาสวัด
วัดเขาถ้ำแรตได้รับอนุญาตให้ตั้งวัดเมื่อวันที่ 8 สิงหาคม พ.ศ. 2538 ผู้ขออนุญาตให้สร้างวัด คือ นายเคนสุ่ย วงษ์เส ยังไม่ได้รับพระราชทานวิสุงคามสีมา
ภายในวัดเขาถ้ำแรตมีถ้ำขนาดเล็ก มีหินงอกหินย้อย ความลึก 500 เมตร พระสงฆ์จะเข้าไปสวดมนต์ทุกวันพระ ลานข้างในสามารถบรรจุคนได้ประมาณ 50 คน บริเวณถ้ำแรตมีลิงอาศัยอยู่จำนวนมาก อุโบสถของวัดมีพญานาคล้อมอยู่รอบ พระประธานในอุโบสถมีนามว่า หลวงพ่อพุทธศรีศากยะเมตตามหาภูมินทร์
ภววิทยา (แก้ความกำกวม)
ภววิทยา (ontology) อาจหมายถึง
แมนิกสตรีตพรีชเชอส์
แมนิกสตรีตพรีชเชอส์ (Manic Street Preachers) คือวงอัลเทอร์เนทีฟร็อกจากเวลส์ ก่อตั้งวงในปี 1986 มีบทบาทสำคัญกับยุคบริทป็อปเป็นวงที่ได้รับความนิยมสูงอีกวงหนึ่งของอังกฤษในปลายยุค 1990 นักฟังเพลงรู้จักพวกเขาในฐานะวงปัญญาชนที่ทำเพลงวิพากษ์วิจารณ์การเมือง
วงประกอบด้วยสมาชิก เจมส์ ดีน แบรดฟิลด์ (ร้อง, กีตาร์), นิกกี ไวร์ (เบส, ร้องในบางครั้ง) และ ฌอน มัวร์ (กลอง, ร้องประสาน, ทรัมเปตในบางครั้ง) เดิมทีพวกเขามี 4 คน กับสมาชิกอีกคนคือริชชี เอดเวิร์ดส นักแต่งเพลงและกีตาร์ริทึม ที่หายตัวไปตั้งแต่วันที่ 1 กุมภาพันธ์ ค.ศ. 1995 ต่อมามีการสมมติฐานว่าเขาเสียชีวิตแล้วในเดือนพฤศจิกายน ค.ศ. 2008
ประวัติ
จากการเติบโตมาในย่านแบล็ควูด ทางตอนใต้ของเวลส์ ในช่วงที่มีการสไตรค์ของชาวเหมืองในยุค 1980s The Manics จึงวางตัวเองเป็นวงสังคมนิยม เป็นกระบอกเสียงในชนชั้นแรงงาน ซึ่งสะท้อนจากเนื้อหาของเพลงและบทบาททางสังคมการเมืองของพวกเขา และต่อไปนี้คือเรื่องราวของ The Manic Street Preachers จากคำบอกเล่าของ Nicky Wire มือเบสและนักแต่งเพลงของวง "นับตั้งแต่ Everything Must Go และ This Is My Truth Tells Me Your เราพยายามที่จะลดตัวเองลงให้เท่ากับก้อนยางเล็กๆ ในการทำ Send Away The Tigers เรากลับไปนั่งฟังงานเก่าๆ อย่าง Everything Must Go และแม้แต่งานในอุดมคติของวัยหนุ่มสาวอย่าง ‘Generation Terrorists’ เอาตัวเองกลับไปเด็กอายุ 18 หรือ 21 อีกครั้ง การเสียดสีแดกดันเป็นเรื่องฉลาด แต่เรามาถึงจุดที่ว่ามันไม่ได้ช่วยอะไรขึ้นมาถ้าเราอยู่ในวงดนตรี"
ปี 2007 ได้ออกอัลบั้ม Send Away The Tigers พวกเขาได้แต่งเพลงทั้งหมดเกือบ 30 เพลงสำหรับอัลบั้มนี้ และเลือก 10 เพลงที่ดีที่สุด แค่ 38 นาทีทั้งอัลบั้ม อัลบั้มนี้เริ่มแต่งอัลบั้มนี้ตั้งแต่ปลายปี 2005 และเริ่มบันทึกเสียงเมื่อเดือนมีนาคม 2006 กับ Dave Eringa ที่ Stir Studio ใน Cardiff เวลส์ และ Grouse Lodge ในไอร์แลนด์ อัดเสียงเสร็จเดือนพฤศจิกายน 2006 และมิกซ์เสียงที่แคลิฟอร์เนียโดย Chris Lord-Alge (กรีน เดย์, มาย เคมิคอล โรแมนซ์ )
ซิงเกิ้ลแรกของอัลบั้มคือ ‘Your love alone is not enough ’ โดยได้ Nina Persson แห่งวงเดอะ คาร์ดิแกนส์
ฮะซัน อัลบัศรี
ชีวประวัติ
ชีวประวัติต่างๆ ที่ยังหลงเหลืออยู่ระบุว่า ครั้งหนึ่งฮะซันได้รับการเลี้ยงดูจากอุมม์ ซะลามะฮ์ และมารดาของเขาได้พาเขาไปหา เคาะลีฟะฮ์อุมัร (ค.ศ. 644) ซึ่งอุมัรได้อวยพรเขาด้วยคำดุอาอ์: "โอ้อัลลอฮ์! โปรดทำให้เขาหลักแหลมในเรื่องความศรัทธาและเป็นที่รักของคนทั้งมวล" เมื่อเขาเติบโตขึ้น ฮะซันเริ่มได้รับความชื่นชมอย่างกว้างขวางจากความสัตย์ซื่อที่แน่วแน่ต่อแบบอย่างของมุฮัมมัด แหล่งข้อมูลต่างๆ ในยุคแรกๆ ที่เกี่ยวกับชีวิตของฮะซันเล่าว่า เขามักจะศึกษาเรียนรู้แทบเท้าจากอะลี (เสียชีวิต 661) ในช่วงเวลานี้ ซึ่งกล่าวกันว่าเขาได้สอนฮะซันในขณะที่ยังเป็น "วัยรุ่น"
การตอบรับ
เกาะตาดะฮ์ อิบน์ ดิอามะฮ์ (ร.) กล่าวว่า “ข้าไม่นั่งกับนักฟิกฮ์ แต่ข้าเห็นความเหนือของอัลฮะซัน มากกว่าเขา”
ฮัฟศ์ อัดดูรี (ร.) กล่าวว่า “อัลฮะซันร้องไห้ และมีคนพูดกับเขาว่า: อะไรทำให้ท่านร้องไห้? เขากล่าวว่า ข้ากลัวว่าพรุ่งนี้พระองค์จะทรงโยนข้าเข้าไปในกองไฟและพระองค์จะทรงไม่สนใจ
อิมามอัลเฆาะซาลี (ร.) กล่าวว่า “อัลฮะซัน อัลบัศรีนั้น คล้ายกับวจนะของศาสดามากที่สุด และใกล้เคียงที่สุด เป็นคำชี้นำจากบรรดาเศาะฮาบะฮ์และเขาเป็นนักพูดที่ยอดเยี่ยม และสติปัญญาก็หลั่งไหลออกมาจากเขา”